als_Latn dik_Latn ron_Latn
Mbi 7 mije familje ne Tirane kane nevoje urgjente për strehim, ndërsa një bllok i tere pallatesh i ndërtuar nga bashkia për këtë qellim ne zonën e Shkozës, është ende bosh. Debatet dhe vendimet politike po mbajnë peng edhe listat e familjeve qe kërkojnë një strehe. Vezire Kumria, nene e tre fëmijëve te verbër, është nje nga persona qe pret te marre nje banese sociale. Ne kohen kur bashkia drejtohej nga Edi Rama asaj iu caktua nje apartament brenda ketij blloku, ku nuk hyri dot asnjëherë. Ajo nuk është anëtare e asnjë partie, por sot kur bashkia drejtohet nga demokratet, ajo nuk e di nëse përfiton strehim. Si kjo e pastrehe janë me mijëra ne Tirane qe duan te dine nëse do te jene banues te apartamenteve bosh. Pas zgjedhjeve te 8 majit, ne krye te bashkise se Tiranës erdhi Lulzim Basha. Demokratet rrezuan listen e hartuar nga Rama, njëherësh dhe familjet qe prisnin te hynin ne banesat sociale. Te tjera emra u vendosen ne liste. Por, Lëvizja Socialiste për Integrim, aleatja e atëhershme e demokrateve, sugjeroi emra te tjerë për strehim ne zonën e juglindore te Tiranës. Plot tre lista shumë emërore jane nderruar nga politika per 385 banesa sociale ne Shkoze. Por zgjidhja per familjet qe kërkojnë strehim duket e largët. Tashme bashkia drejtohet nga demokratet ndersa shumicën ne Këshillin Bashkiak e ka e majta. Debatet politike nuk pritet t’i japin zgjidhje strehimit te mijëra te pastrehëve dhe apartamentet e ndërtuara enkas për ta do te mbeten te pabanuara.
als_Latn